PATVIRTINTA

Sedos Vytauto Mačernio gimnazijos

direktoriaus 2023- 09- 01

įsakymu Nr.V1-51-1

SEDOS VYTAUTO MAČERNIO GIMNAZIJOS

SOCIALINĖS- PILIETINĖS VEIKLOS ORGANIZAVIMO TVARKOS APRAŠAS

I. BENDROJI DALIS

1. Socialinės-pilietinės veiklos organizavimo tvarkos aprašas (toliau- Aprašas) parengtas vadovaujantis pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“.
2. Aprašas reglamentuoja socialinės- pilietinės veiklos organizavimo Sedos Vytauto Mačernio gimnazijoje tikslą ir uždavinius, veiklos turinį ir kryptis, atlikimo būdus, trukmę ir fiksavimą, koordinavimą bei priežiūrą.
3. Socialinė- pilietinė veikla privaloma pagrindinio ir vidurinio ugdymo proceso dalis, įtraukiama į gimnazijos ugdymo planą ir siejama su pilietiškumo ugdymu, gimnazijos bendruomenės tradicijomis, vykdomais projektais, platesnio konteksto kultūrinėmis bei socializacijos programomis.

II. SOCIALINĖS- PILIETINĖS VEIKLOS TIKSLAS IR UŽDAVINIAI

1. Socialinės- pilietinės veiklos tikslas- skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime, ir, reflektuojant savo patirtį, sėkmes ir nesėkmes, ugdytis pilietiškumo, socialinę, emocinę ir sveikos gyvensenos bei kitas kompetencijas.
2. Socialinės- pilietinės veiklos uždaviniai:
   1. skatinti mokinių visapusišką asmenybės brandą ir dalyvavimu grįstą mokymąsi;
   2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;
   3. skatinti mokinius apgalvoti savo patirtis, ugdyti savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

III. SOCIALINĖS- PILIETINĖS VEIKLOS TURINYS IR KRYPTYS

1. Socialinė- pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:
   1. prasmingumo. Socialinė-pilietinė veikla prisideda prie mokinio saviraiškos, asmeninių tikslų

įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

* 1. asmeninio tobulėjimo. Socialinė-pilietinė veikla pasirenkama atliepiant mokinio interesus ir

pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

* 1. socialinio teisingumo. Mokinys turi suvokti, kad jis yra didesnės bendruomenės ir visuomenės

narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

* 1. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės

grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

1. Siūlomos socialinės- pilietinės veiklos kryptys:

|  |  |  |
| --- | --- | --- |
| Eil. nr. | Veiklos kryptys | Galimos veiklos |
| 1. | Pilietinė veikla | Pilietinių iniciatyvų organizavimas  Dalyvavimas pilietinėse akcijose  Veikla gimnazijos mokinių savivaldoje  Veikla jaunimo organizacijose  Gimnazijos atstovavimas visuomeninėje veikloje |
| 2. | Socialinė veikla | Labdaros akcijų inicijavimas ir dalyvavimas jose  Savanoriškas darbas nevyriausybinėse organizacijose  Savanoriška veikla globos namuose, ikimokyklinio ugdymo įstaigose, kitose mokyklose, ligoninėse ir kt.  Pagalba mokymosi sunkumų turintiems mokiniams |
| 3. | Kultūrinė veikla | Gimnazijos, miesto, šalies ar tarptautinių renginių organizavimas ir/ar savanoriavimas juose.  Kūrybinė veikla spaudoje, elektroninėje erdvėje ir pan.  Parodų rengimas  Koncertai gimnazijos, miesto, šalies renginiuose su Mažeikių Vytauto Klovos muzikos mokyklos pučiamųjų orkestru „Griaustinis“ |
| 4. | Sportinė veikla | Sporto renginių , varžybų organizavimas, teisėjavimas juose.  Kita savanoriška veikla sporto renginių metu |
| 5. | Ekologinė veikla | Gimnazijos gėlių ir želdinių priežiūra.  Kapinių, parkų, Sedos ežero pakrančių, kitų Sedos seniūnijos lankytinų vietų tvarkymas.  Dalyvavimas miesto ar respublikinėse ekologinėse akcijose, projektuose. |
| 6. | Darbinė veikla | Kabinetų ir kitų patalpų tvarkymas.  Smulkus inventoriaus remontas  Dekoracijų ruošimas, gimnazijos bendrųjų erdvių, stendų apipavidalinimas.  Gimnazijos teritorijos priežiūra |
| 7. | Kita veikla | Budėjimas renginių metu.  Pagalba klasės vadovui, dalykų mokytojams, kitiems darbuotojams.  Darbas bibliotekoje.  Pagalba organizuojant apklausas, tyrimus ir juos apibendrinant. |

IV. SOCIALINĖS- PILIETINĖS VEIKLOS VYKDYMO TVARKA

1. Socialinė- pilietinė veikla yra privaloma ugdymo proceso dalis. Jai skiriama trukmė per mokslo metus:
   1. 2023-2024 m. m. 6, 8, II klasėse 10 valandų (pamokų) per mokslo metus (I pusmetį 5 val, II pusmetį 5 val.), 5, 7, I klasėse 20 valandų (pamokų) per mokslo metus (I pusmetį 10 val., II pusmetį 10 val.); 2024-2025 m. m. ir paskesniais metais 5-II klasėse 20 valandų (pamokų) per mokslo metus (I pusmetį 10 val., II pusmetį 10 val.).
   2. III klasėse 50 valandų (pamokų) per mokslo metus (I pusmetį 25 val, II pusmetį 25 val.)
   3. IV klasėse nuo 2024- 2025 m. m. 20 valandų (pamokų) per mokslo metus (I pusmetį 10 val., II pusmetį- 10 val.)
2. Socialinei- pilietinei veiklai skirtos valandos nėra įskaičiuojamos į mokinio mokymosi krūvį, tai laisvu nuo pamokų metu vykdoma veikla, kuri gali būti atliekama ir mokinių atostogų metu.
3. Socialinė- pilietinė veikla yra mokinio laisvai pasirenkama. Per mokslo metus privaloma pasirinkti veiklas ne mažiau kaip iš dviejų skirtingų veiklos krypčių (žr. 7 punktą).
4. Socialinę- pilietinę veiklą mokiniai gali atlikti individualiai arba grupėmis, bendradarbiaujant su savivaldos institucijomis, visuomeninėmis ar kitomis organizacijomis, asociacijomis ir kt.
5. Socialinę- pilietinę veiklą mokiniai fiksuoja šios veiklos apskaitos lape (1 priedas).
6. Atliktos veiklos įrodymus (pvz. veiklą patvirtinančius dokumentus, nuotraukas) mokiniai kaupia socialinės- pilietinės veiklos aplanke, kuris pildomas „Microsoft Teams“ platformoje.
7. Mokinių pareigos atliekant socialinę- pilietinę veiklą:
   1. parengti planą dėl galimos socialinės- pilietinės veiklos pobūdžio ir turinio;
   2. aptarti savo pasiūlytas veiklas su asmeniu, atsakingu už socialinės-pilietinės veiklos koordinavimą;
   3. atsakingai vykdyti suplanuotas užduotis;
   4. apmąstyti savo patirtį ir prireikus koreguoti socialinės- pilietinės veiklos pobūdį, užduotis ir t.t.;
   5. kaupti savo socialinės- pilietinės veiklos įrodymus;
   6. dalyvauti ugdomuosiuose pokalbiuose su asmeniu, atsakingu už socialinės- pilietinės veiklos koordinavimą, pateikti socialinės- pilietinės veiklos reikiamus įrodymus ir I ir II pusmečių pabaigoje pateikti reflekciją programėlėje „Reflectus“;
   7. kilus nenumatytoms aplinkybėms, koreguoti, perplanuoti savo socialinę- pilietinę veiklą.
8. Klasių vadovų pareigos:
   1. supažindinti mokinius su socialinės- pilietinės veiklos organizavimo gimnazijoje tvarkos aprašu;
   2. išdalinti mokiniams socialinės- pilietinės veiklos apskaitos lapus;
   3. I-II pusmečių pabaigoje elektroniniame dienyne fiksuoti mokinių atliktą socialinę- pilietinę veiklą ir jei mokinys atliko socialinės- pilietinės veiklos valandas (žiūrėti 8 punktą), žymėti „įskaityta“, jei neatliko- „neįskaityta“.
9. Asmens, atsakingo už socialinės- pilietinės veiklos koordinavimą, pareigos:
   1. paaiškinti socialinės- pilietinės veiklos prasmę, reikalavimus, gimnazijos prioritetus ir pateikti gerųjų socialinės- pilietinės veiklos atlikimo pavyzdžių;
   2. padėti mokiniams pasirinkti socialines- pilietines veiklas ir suprasti, kaip jų patirtis jas atliekant prisidės prie mokinių asmeninio augimo, padėti mokiniams pasirengti savo socialinės- pilietinės veiklos planus;
   3. organizuoti konsultacijas, pagal galimybes stebėti, kaip mokiniams sekasi atlikti nusimatytas užduotis. Pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą. Jei socialinė- pilietinė veikla atliekama už gimnazijos ribų, palaikyti ryšį su organizacijų, įstaigų atstovais;
   4. teikti grįžtamąjį ryšį mokiniui ir jo tėvams (globėjams) apie socialinės- pilietinės veiklos rezultatus.
   5. I ir II pusmečių pabaigoje patikrinti, kad būtų įvykdytas minimalus socialinės- pilietinės veiklos reikalavimas, apibendrinti mokinių patirtis ugdomųjų pokalbių metu arba gavus veiklos apskaitą ir refleksijas bei vertinti mokinio įvykdytas užduotis ir refleksiją.
10. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė- pilietinė veikla.
11. Mokiniui, negavusiam metinio įskaityto socialinės- pilietinės veiklos įvertinimo, skiriama papildomo laiko jai atlikti. Mokinių socialinės- pilietinės veiklos atlikimo klausimai svarstomi mokytojų taryboje.
12. Mokslo metų pabaigoje užpildyti socialinės- pilietinės veiklos apskaitos lapai laikomi segtuvuose pas klasių vadovus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socialinės-pilietinės veiklos

organizavimo tvarkos aprašo 1 priedas

Sedos Vytauto Mačernio gimnazijos

................ klasės mokinio(-ės)

......................................................................................................................

Socialinės-pilietinės veiklos apskaitos lapas

|  |  |  |  |  |  |
| --- | --- | --- | --- | --- | --- |
| Eil. nr. | Data | Veikla | Val. sk. | Atsakingo asmens vardas, pavardė | Parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Socialinę- pilietinę veikla kuruojančio asmens parašas, v., pavardė)